**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 02.09.2023 ora 08.00 – 03.09.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 03.09.2023, ora 08.00**

**RÂURI:**

**Debitele au fost în general în scădere,** exceptând râurile din bazinele hidrografice: Vedea, Argeș, Ialomița, Bârlad, Prut, afluenții din bazinele mijlocii și inferioare ale Jiului și Oltului și pe cele din Dobrogea unde au fost staționare.

Debitele se situează la valori sub mediile multianuale lunare, cu coeficienți moduli cuprinși între 30-80 %, mai mari (peste normalele lunare) pe râurile din bazinele hidrografice: Moraviţa, Nera, Putna, Rm. Sărat şi mai mici (sub 30% din normalele lunare) pe râurile din bazinele hidrografice: Bârlad, Tazlău, Jijia, pe unele râuri din bazinul superior al Argeşului, din bazinele inferioare ale Jiului şi Oltului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE**.

**Pe râurile din bazinele hidrografice: Crasna, Barcău, Tur, Lăpuș, Iza, Someșul Mare, Vișeu, Suceava, Moldova, Jijia, Bașeu, bazinul superior și mijlociu al Bistriței, cursul superior al Siretului, debitele vor fi în creștere datorită precipitațiilor, sub formă de aversă, prognozate și propagării,** iar pe cele din bazinele: Jiu, Olt, Vedea, Argeș, Ialomița, Buzău, Rm. Sărat, Putna, Trotuș, Bârlad, afluenții din bazinul inferior al Prutului și pe cele din Dobrogea vor fi staționare.

Pe celelalte râuri, debitele vor fi în general în scădere.

Sunt posibile, scurgeri importante pe versanți, torenți, pâraie și formarea de viituri rapide cu posibile efecte de inundații locale, pe unele râuri mici din zonele de deal și munte din Maramureș și nordul Moldovei, datorită precipitațiilor torențiale, sub formă de aversă, însemnate cantitativ, prognozate și propagării.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țar****ă (secțiunea Baziaș)** în intervalul 02.09.2023 – 03.09.2023**a fost în creştere, având valoarea de** **3800 m3/s**, egală cu media multianuală a lunii **septembrie (3800 m3/s).**

În aval de Porţile de Fier debitele au fost în creștere pe sectorul Gruia – Tr. Măgurele, staționare la Zimnicea și în scădere pe sectorul Giurgiu – Tulcea.

**Debitul la intrarea în** **țară (secțiunea Baziaș) va fi în creştere (4200 m3/s).**

În aval de Porțile de Fier, debitele vor fi în creştere pe sectorul Gruia – Olteniţa şi în scădere pe sectorul Călaraşi – Tulcea.

**2.** **Situaţia meteorologică în intervalul 02.09.2023, ora 08.00 – 03.09.2023, ora 08.00**

**În ţara,** vremea s-a menținut în general frumoasă și a fost caldă pentru începutul lunii septembrie, local chiar călduroasă în sud, în sud-est, dar și în partea de vest a teritoriului; temperaturile maxime, mai ridicate decât în ziua precedentă în majoritatea regiunilor, s-au încadrat între 25 de grade la Ocna Șugatag, Joseni, Miercurea Ciuc, Întorsura Buzăului și Câmpulung și 33 de grade la Calafat, Alexandria, Zimnicea și București-Filaret. Cerul, variabil la senin în mare parte a intervalului, a avut înnorări tempoare mai ales după-amiaza pe alocuri în zonele montane și cele deluroase din sud, iar noaptea în nordul țării unde izolat au fost ploi slabe, de scurtă durată. Vântul a suflat slab și moderat. La ora 6 valorile termice erau cuprinse între 6 grade la Miercurea Ciuc și 22 de grade la Sulina. La sfârșitul nopții în depresiuni, pe spații mici s-a format ceață.

*Observații – a fost emisă 1 atenționare cod galben pentru fenomene meteorologice periculoase imediate.*

**La Bucureşti,** Vremea s-a menținut frumoasă, dar și călduroasă în orele după-amiezii. Cerul a fost variabil, mai mult senin dimineața și noaptea, iar vântul a suflat slab până la moderat. Temperatura maximă a fost de 29 de grade la Afumați, 32 de grade la stația meteo Băneasa și 33 de grade la Filaret; la ora 6 se înregistrau 14 grade în Băneasa, 17 grade la Afumați și 18 grade la Filaret.

**3. Prognoza meteorologică în intervalul 03.09.2023, ora 08.00 – 04.09.2023, ora 08.00**

**În ţara,** vremea va deveni instabilă, iar în vestul, nordul și centrul țării se va răci față de ziua precedentă, astfel valorile termice vor fi în general apropiate de mediile multianuale. Înnorările se vor accentua și vor fi averse și descărcări electrice în Maramureș și în Crișana, iar mai ales în a doua parte a zilei și noaptea și în Banat, Transilvania și în cea mai mare parte a Moldovei, precum și în zonele de munte. În regiunile sudice și sud-estice, ziua va fi predominant însorită și călduroasă, iar fenomene asociate instabilității atmosferice se vor semnala local în a doua parte a nopții. Ploile vor avea și caracter torențial, astfel că în intervale scurte de timp sau prin acumulare cantitățile de apă vor fi de 15...20 l/mp și izolat peste 35 l/mp. Vântul se va intensifica în timpul ploilor, în general cu viteze de 50...60 km/h și izolat vor fi vijelii și condiții de grindină. Temperaturile maxime vor fi de la 20...22 de grade în nordul teritoriului până spre 32...34 de grade în Câmpia Română, iar cele minime se vor situa între 11 și 21 de grade.

**La Bucureşti,** vremea va fi călduroasă. Cerul va fi mai mult senin ziua, însă pe parcursul nopții se va înnora treptat, iar mai ales spre finalul intervalului vor fi averse, descărcări electrice și intensificări de scurtă durată ale vântului. Temperatura maximă va fi de 32...33 de grade, iar minima de 15...17 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**ABA Siret Bacău** informează că în data de 02.09.2023, în jurul orelor 07:50, pe raza localității Dorna Arini, județul Suceava, râul Bistrița prezintă o culoare cărămizie specifică poluării cu ape de mină.

Pentru stabilirea cu exactitate a cauzelor producerii incidentului și pentru determinarea impactului asupra râului Bistrița, o echipă de control s-a deplasat la fața locului, unde au constatat următoarele:

- cursul râului Neagra prezenta o culoare maronie pe o distanță de apoximativ 4-5 km, de la confluența cu râul Bistrița până la MHC Gura Haitii 1.

În urma controlului efectuat de reprezentanții SGA Suceava, s-a constatat ca la MHC Gura Haitii 1 aflat în administrarea Hidro Energy Land - București s-au efectuat lucrării de decolmatare în albia râului Neagra, fapt ce a condus la creșterea turbiditații apei.

Lucrările au fost stopate, turbiditatea pârâului Neagra revenind la starea naturală.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

**GNM, Comisariatul Județean Bacău** informează că în data de 02.09.2023, ora 07.45, s-a produs o poluare accidentală a solului cu 300 litri apă de zăcământ pe o suprafață de cca. 70 mp teren agricol privat, cauzată de coroziunea conductei de transport de la Depozitul Albotești către Stația de injecție 21 Runcu, zona localității Moinești, sector Tazlău, județul Bacău, aparținând OMV Petrom SA.

Echipa de intervenție s-a deplasat la fața locului, unde a luat următoarele măsuri:

 - a oprit pomparea

 - a izolat zona afectată

 - a remediat conducta

 - a curățat terenul afectat

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

**A.B.A. Prut-Bârlad**

Județul Vaslui

Se mențin prevederile „Planului de restricții si folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Solești.

Judetul Iasi

Se mentine situatia de restrictii in alimentarea cu apa pentru piscicultura la folosintele:

 S.C. PISCICOLA S.RL. Iasi, S.C. Noralex S.A. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei II de aplicare a restrictiilor.

**DIRECȚIA COMUNICARE**